Source: http://www.kiskunhalas.hu/hirek/birosagi_ulnokok_hirdetmeny_2019
Timestamp: 2019-04-24 06:41:58
Document Index: 4399649

Matched Legal Cases: ['Bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ']

Bírósági ülnökök 2019. évi választásáról
Tisztelt jelölő szervezet!
Magyarország Alaptörvénye Bíróság fejezetének 27. cikk (2) bekezdése értelmében a törvény által meghatározott ügyekben és módon nem hivatásos bírák – ülnökök – is rész vesznek az ítélkezésben. A bírák jogállásáról és javadalmazásáról szóló 2011. évi CLXII. törvény (továbbiakban: Bjt.) 216. § (1) bekezdése rendelkezik arról, hogy az ülnökök megbízása 4 évre szól. A legutóbbi ülnök választásra 2015. évben került sor, akiknek a megbízatása ez évben, az új ülnökválasztástól számított 30 nap elteltével jár le.
A bíróságok szervezetéről és igazgatásáról szóló 2011. évi CLXI. törvény 76.§.(5) bekezdés o) pontja, valamint a bírák jogállásáról és javadalmazásáról szóló 2011. évi CLXII. törvény 216.§. (3) bekezdése alapján az egyes bíróságokhoz megválasztandó ülnökök számát a 20.SZ/2019. (11.21.) OBH határozat állapította meg, mely a Kiskunhalasi Járásbíróság esetében a Be.680.§ (2) bekezdésének megfelelően 6 fő, akik kizárólag fiatalkorúak elleni büntetőeljárásban járnak el. A járásbíróság ülnökeit a bíróság székhelye szerint illetékes helyi önkormányzat képviselő-testülete, illetve települési nemzetiségi önkormányzat képviselő-testülete választja meg. A nemzetiségi önkormányzatok egy-egy ülnök megválasztására jogosultak.
A 2017. évi XC. tv. (Be.) 680. §-a szerint
(1) A fiatalkorú elleni büntetőeljárásban az elsőfokú bíróság tanácsban jár el, ha
a) a bűncselekményre a törvény nyolc évig terjedő vagy ennél súlyosabb szabadságvesztés büntetés kiszabását rendeli, vagy
b) az egyesbíró az ügyet a bíróság tanácsa elé utalta.
(2) A fiatalkorú elleni büntetőeljárásban az elsőfokú bíróság tanácsa egy hivatásos bíróból és két ülnökből áll.
(3) Az egyesbíró és a tanács elnöke hivatásos bíró.
(5) A fiatalkorú elleni büntetőeljárásban ülnökként kizárólag
(6) Az ítélkezés során a hivatásos bíró és az ülnök jogai és kötelességei azonosak. A bíró kizárására vonatkozó rendelkezések az ülnökre is irányadók.
A Bjt. 212.§ (1) bekezdésben rögzített általános feltétel szerint ülnöknek az a 30. évet betöltött magyar állampolgár választható meg, aki nem áll cselekvőképességet érintő gondnokság vagy támogatott döntéshozatal hatálya alatt, továbbá büntetlen előéletű és nem áll közügyektől eltiltás hatálya alatt sem.
A fiatalkorúak elleni büntetőeljárásban ülnökként a büntetőeljárásról szóló 2017. évi XC. törvény (Be.) 680.§ (5) bekezdésében rögzített különös feltétel szerint, kizárólag pedagógus, pszichológus és a gyermekvédelmi ellátórendszerben meghatározott, felsőfokú végzettséghez kötött munkakörben dolgozó vagy korábban ilyen munkakörben dolgozó személy vehet részt.
A jelölt a jelölés elfogadásáról írásban nyilatkozik. A jelölt a jelölés elfogadását követően haladéktalanul a képviselő-testület részére a bírósági ülnök részére kiállított HATÓSÁGI ERKÖLCSI BIZONYÍTVÁNNYAL igazolja azt, hogy büntetlen előéletű, nem áll közügyektől eltiltás hatálya alatt. (A jelöléshez ezen speciális feltételt is igazoló erkölcsi bizonyítványt kell igényelni. A fiatalkorúak büntetőügyeiben eljáró bíróság nem pedagógus ülnökjelöltjének ezen felül igazolnia kell a megválasztásához szükséges adatokat és tényeket. Ezen adatokat és tényeket tartalmazó dokumentumokat (pedagógus, pszichológus diploma másolata, a Be.680.§ (5) bek. c.) pontja szerinti munkáltatói igazolás) csatolni kell.
Amennyiben az ülnökjelölt ezen igazolási kötelezettség valamelyikét elmulasztja, ülnökké megválasztani nem lehet.
Bírósági ülnököt jelölhet:
A fiatalkorúak büntető ügyeiben eljáró bíróság pedagógus ülnökeit a bíróság illetékességi területén működő alapfokú és középfokú nevelési-oktatási intézmények tantestületei, a nem pedagógus ülnökeit az egyesületek – kivéve a pártokat a foglalkozásuk szerinti érdek-képviseleti szervek, valamint a Be. 680.§ (5) bek. c) pontja szerinti, család-, gyermek-, és ifjúságvédelmi szolgáltatás, gyámügyi igazgatás keretében az ellátottak gyógyítását, ápolását foglalkoztatását, fejlesztését, ellátását, nevelését gondozását vagy szociális segítését, a gyermek sorsának rendezését közvetlenül szolgáló, egyetemi vagy főiskolai végzettséghez kötött munkakörben foglalkoztató, vagy korábban foglalkoztató szervezetek jelölik.
Felkérem a fent leírt feltételnek megfelelő, egyesületeket, alapfokú és középfokú nevelési-oktatási intézményeket, a gyermekvédelmi ellátórendszerben foglalkoztató szervezeteket, érdek-képviseleti szerveket, hogy jelöljenek bírósági ülnöknek választható személyeket, akik az ismertetett feltételeknek megfelelnek!
A jelöléshez szükséges nyomtatványok a Kiskunhalasi Közös Önkormányzati Hivatalban (a továbbiakban: Hivatal, 6400 Kiskunhalas, Hősök tere 1.) beszerezhetők, vagy a város honlapjáról az alábbi linken letölthetők, ahol a 2019. évi bírósági ülnökválasztással kapcsolatban bővebb információk is találhatók.
A jelöléseket tartalmazó ,,Bírósági ülnökké jelölés”, ,,Nyilatkozat bírósági ülnökké jelölés elfogadásáról” nyomtatványokat és a szükséges mellékleteket, valamint a jelölt ,,Hatósági erkölcsi bizonyítványát” – legkésőbb
2019 április 15. napján 12 óráig
lehet személyesen vagy levélben eljuttatni a Hivatal Jegyzői Titkárságára
Kiskunhalas, 2019. március 20.